gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4026, del 21-06-2001 (2001/5990)

Informació pública del programa per a la gestió directa de la unitat d'execució 17, carrer de Miguel Tendillo i adjacents.
--------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5990


Organisme emissor
:   Urbanizaciones Moncada, SL

Tipus de document
:   Anunci

Informació pública del programa per a la gestió directa de la unitat d'execució 17, carrer de Miguel Tendillo i adjacents. [2001/F5990]
  
Urbanizaciones Moncada, SL, ha formulat la proposta de programa per a la gestió directa de la unitat d'execució 17, carrer de Miguel Tendillo i adjacents. La proposta es compon d'alternativa tècnica, a la qual s'adjunta la documentació següent: pla de reforma interior i avantprojecte d'urbanització.
  
Una còpia de la documentació ha sigut depositada davant de l'Ajuntament de Moncada, carrer Major, 63.
  
Aquesta proposta amb la documentació que la integra ha sigut protocol·litzada mitjançant acta, autoritzada pel notari de Moncada Alfredo Granell Dasi.
  
L'objecte de l'actuació és la gestió de part del sòl urbà pendent de consolidació, en concret el carrer de Miguel Tendillo i adjacents, dotant d'urbanització les parcel·les existents i cedint a l'Ajuntament de Moncada el sòl dotacional necessari per a donar compliment a les previsions del Pla General d'Ordenació Urbana i a la legislació urbanística vigent.
  
Qualsevol interessat podrà comparéixer davant de la notaria del senyor Alfredo Granell Dasi, situada a Moncada, avinguda de les Germanies, 1, de dilluns a divendres, i de 10.00 a 13.00 hores, per a obtenir còpia de l'acta o sol·licitar que se li exhibisca aquesta; així mateix es podrà consultar l'expedient a l'Ajuntament de València.
  
Cosa que es fa pública de conformitat amb els articles 46 i 48 de la Llei 6/1994, Reguladora de l'Activitat Urbanística, de la Generalitat Valenciana, a l'efecte que es puguen formular durant el termini de 20 dies hàbils, a comptar des de la publicació d'aquest edicte en el Diari Oficial de la Generalitat Valenciana, les al·legacions i alternatives tècniques a la documentació exposada al públic que consideren convenients.
  
Després de la conclusió d'aquest termini, els qui tinguen interés a competir per ser seleccionats com a adjudicataris del corresponent programa, podran presentar pel termini de cinc dies hàbils proposicions juridicoeconòmiques.
  
Se significa que aquest anunci es publica també als efectes previstos en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4011, del 31-05-2001 (2001/4846)

Expedient número VIV/040501/83. Notificació de plec de càrrecs.
---------------------------------------------------------------

### Dades del document

Número de DOGV
:   4011

Data del DOGV
:   31-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4846


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número VIV/040501/83. Notificació de plec de càrrecs. [2001/S4846]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedeix a la notificació del plec de càrrecs a Promociones Inmobiliarias José Luis Carratalá, amb la referència VIVI/040501/83.
  
Per ordre de l'instructor, se li notifica el plec de càrrecs que més avall li imputen a l'expedientat, i se li concedeix un termini de 15 dies a partir de l'endemà de la seua notificació per a contestar-lo i, si és procedent, sol·licitar la pràctica de proves, de conformitat amb el que estableix l'article 16 del Reglament de Procediment Sancionador.
  
El secretari d'actuacions
  
Plec de càrrecs
  
Que es formula a Promociones Inmobiliaries JLC, SL, de conformitat amb l'article 16 del Reglament de Procediment Sancionador de 4 d'agost de 1993, amb advertència que, si no es contesta en el termini de quinze dies a partir de l'endemà de la notificació, es donarà per complit el tràmit, i el procediment continuarà el seu curs.
  
Càrrec: com a promotor/constructor de l'habitatge situat a Alboraya, c/ del Veterinari José Corella 2, 4, 6 i 8 i acollida en l'expedient de construcció 46-IG-0044/1995-013 vosté ha infringit la Llei 1/1997, de la Generalitat Valenciana, de Règim Sancionador en Matèria d'Habitatge, ja que ha comés una falta molt greu tipificada com a tal en l'article 6.10 d'aquesta, i li pot correspondre una sanció de 500.001 PTA. a 5.000.000 de PTA, per haver construït amb les següents deficiències:
  
· Inestabilitat del paviment de formigó en els primers 5 mm aproximadament.
  
Les citades deficiències hauran de ser corregides segons es menciona en el nostre requeriment amistós del dia 5 de febrer de 2001, llevat de la proposta alternativa motivada i prèviament acceptada per la Inspecció Tècnica d'aquest Servei Territorial, en el termini de 10 dies naturals.
  
València, 20 d'abril de 2001.- L'instructor.
Diari Oficial de la Generalitat Valenciana


Sumari del DOGV 3952, del 05-03-2001 (2001/1847)

Informació pública del programa d'actuació integrada per al desenvolupament urbanístic de la unitat d'execució 02-I del PGOU de Castelló de la Plana.
-----------------------------------------------------------------------------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1847


Organisme emissor
:   Promociones Inmobiliarias Magna, SA

Tipus de document
:   Anunci

Informació pública del programa d'actuació integrada per al desenvolupament urbanístic de la unitat d'execució 02-I del PGOU de Castelló de la Plana. [2001/A1847]
  
Amb cobertura legal en l'article 48.c de la Llei Reguladora de l'Activitat Urbanística de la Comunitat Valenciana, en relació amb l'article 46 del mateix text legal, es fa públic que Promociones Inmobiliarias Magna, SA, ha depositat el dia 14 de novembre de 2000 €número de registre d'entrada 64.867?, davant de l'Ajuntament de Castelló de la Plana, un programa d'actuació integrada per al desenvolupament urbanístic de la unitat d'execució 02-I del Pla General d'Ordenació Urbana de Castelló de la Plana, que inclou una memòria justificativa i un projecte d'urbanització d'aquesta unitat d'execució. És objecte del programa la gestió i execució de l'obra urbanitzadora de la unitat d'execució 02-I del Pla General d'Ordenació Urbana de Castelló de la Plana.
  
A la Notaria del senyor Joaquín Serrano Yuste, situada a Castelló de la Plana, plaça de Santa Clara, número 12, Promociones Inmobiliarias Magna, SA, el dia 14 de novembre de 2000, ha formalitzat, per al seu número de protocol 5.531, una acta notarial que protocol·litza el programa d'actuació integrada (memòria justificativa i projecte d'urbanització de la unitat d'execució 02-I del PGOU de Castelló de la Plana). Qualsevol persona té dret, en el termini de 20 dies hàbils des de la publicació en el Diari Oficial de la Generalitat Valenciana d'aquest anunci, a obtenir una còpia de l'acta de protocol·lització adés esmentada, o a sol·licitar que li siga mostrada. Així mateix, té la prerrogativa de consultar a l'Ajuntament de Castelló de la Plana les actuacions generades pel programa d'actuació integrada presentat, i a depositar, per a la seua incorporació al procés de selecció, alternatives tècniques, podent-se limitar també a formular al·legacions. I pot, dins dels cinc dies següents a l'acabament de l'anterior termini, presentar propostes juridicoeconòmiques per a executar qualsevol alternativa tècnica.
Diari Oficial de la Generalitat Valenciana


Sumari del DOGV 3930, del 01-02-2001 (2001/621)

Expedient número SU/15/2000. Adjudicació del contracte de subministrament de vitrines d'extracció de gasos i armaris de seguretat per als laboratoris d'investigació dels departaments de Química Inorgànica, Orgànica i Ciències Experimentals de la Universitat Jaume I de Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3930

Data del DOGV
:   01-02-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/621


Data del document
:   18-01-2001

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Expedient número SU/15/2000. Adjudicació del contracte de subministrament de vitrines d'extracció de gasos i armaris de seguretat per als laboratoris d'investigació dels departaments de Química Inorgànica, Orgànica i Ciències Experimentals de la Universitat Jaume I de Castelló de la Plana. [2001/Q621]
  
El Rectorat de la Universitat Jaume I de Castelló de la Plana, en compliment del que estableix l'article 94 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló de la Plana.
  
b) Dependència que tramita l'expedient: Servei de Gestió Administrativa i Patrimonial.
  
c) Número d'expedient: SU/15/2000.
  
2. Objecte del contracte
  
a) Tipus de contracte: subministrament.
  
b) Descripció de l'objecte: subministrament, entrega i instal·lació de vitrines d'extracció de gasos i armaris de seguretat.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 19 d'octubre de 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: vint-i-dos milions cinc-centes mil pessetes. (20.296.337 PTA/135.227,72 euros).
  
5. Adjudicació
  
a) Data:1 de desembre de 2000.
  
b) Contractista: Kottermann Systemlabor, SA.
  
c) Nacionalitat: espanyola.
  
d) Import d'adjudicació: vint milions cent setanta-sis mil cent noranta-una pessetes (09.921.139 PTA/121.261,35 euros).
Diari Oficial de la Generalitat Valenciana


Sumari del DOGV 3960, del 15-03-2001 (2001/2072)

Citació per compareixença per a notificació.
--------------------------------------------

### Dades del document

Número de DOGV
:   3960

Data del DOGV
:   15-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2072


Organisme emissor
:   Conselleria d'Economia, Hisenda i Ocupació

Tipus de document
:   Anunci

Citació per compareixença per a notificació. [2001/M2072]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa la Llei 66/1997, de 30 de desembre, de Mesures Fiscals, Administratives i d'Ordre Social, en no haver-se pogut realitzar la notificació corresponent en el domicili de l'interessat, per causa no imputable a aquesta administració, amb aquesta se cita els obligats tributaris que a continuació es detallaran perquè compareguen, en el termini dels 10 dies següents a aquesta publicació, en la seu d'aquests Serveis Territorials de la Conselleria d'Economia, Hisenda i Ocupació, situada al carrer de Gregorio Gea, 14, de València, a l'efecte de ser notificats dels actes relatius als procediments que, així mateix, s'indiquen, de la tramitació dels quals és responsable aquest servei. Si, transcorregut aquest termini, no s'haguera comparegut, es tindrà per practicada la notificació corresponent des de l'endemà del venciment d'aquest.
  
Relació que se cita:
Diari Oficial de la Generalitat Valenciana


Sumari del DOGV 3947, del 26-02-2001 (2001/1285)

Rotlle d'apel·lació número 726/2000. Cèdula de notificació.
-----------------------------------------------------------

### Dades del document

Número de DOGV
:   3947

Data del DOGV
:   26-02-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/1285


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 726/2000. Cèdula de notificació. [2001/Q1285]
  
La Secció Sisena de l'Audiència Provincial de València ha dictat, en el rotlle d'apel·lació número 726/2000, la sentència que té d'encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 38
  
- Presidenta: Ana Pérez Tórtola
  
- Magistrades:
  
· Purificación Martorell Zulueta
  
· María Mestre Ramos
  
València, 19 de gener de 2001
  
La Secció Sisena de l'Audiència Provincial de València, integrada pels magistrats anotats al marge, sent-ne ponent María Mestre Ramos, ha vist aquest recurs d'apel·lació interposat contra la sentència d'1 de juny de 2000, dictada en les actuacions de judici declaratiu de menor quantia 478/1990, tramitades pel Jutjat de Primera Instància número 15 de València.
  
Han sigut part en el recurs, com a apel·lant, el senyor Alfonso González Ortiz, representada pel procurador dels tribunals Emilio Sanz Osset, assistida del lletrat Bwelalele Bokoko Itogi, i, com a apel·lada, l'Asociación Centro Social y Recreativo Sasa Medina, representada pel procurador dels tribunals Teresa Pérez Orero, assistida del lletrat Carlos Ipiens Hinostrosa.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei i per l'autoritat conferida per la Constitució aprovada pel poble espanyol, decideix:
  
Que desestima el recurs d'apel·lació interposat pel senyor Alfonso González Ortiz contra la sentència de data 1 de juny de 2000, i que la confirma. Les costes processals s'imposen a la part apel·lant.
  
Aquesta és la nostra sentència, que pronunciem, manem i firmem.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Bar Urbanización Casa Medina.
Diari Oficial de la Generalitat Valenciana


Sumari del DOGV 4089, del 19-09-2001 (2001/8952)

Notificació en extracte a la senyora Manuela Tormo Martín de la resolució dictada en l'expedient número 3TVC40653/2001.
-----------------------------------------------------------------------------------------------------------------------

### Dades del document

Número de DOGV
:   4089

Data del DOGV
:   19-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8952


Organisme emissor
:   Conselleria de Benestar Social

Tipus de document
:   Anunci

Notificació en extracte a la senyora Manuela Tormo Martín de la resolució dictada en l'expedient número 3TVC40653/2001. [2001/Q8952]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè l'interessat puga tenir coneixement íntegre de l'acte i quede constància de tal coneixement, podrà comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció Família i Adopcions, sítia a l'avinguda del Baró de Càrcer, número 36, de 09.00 a 14.00 hores.
  
- Expedient número: 3TVC40653/2001.
  
- Interessada: Manuela Tormo Martín.
  
- Últim domicili conegut: carretera d'Aldaia, número 12, 11a. 46182 Alaquàs.
  
- Resolució número 362/SFDA, de data 22 de juny de 2001, del conseller de Benestar Social, en la qual s'adopten acords d'interés per a la interessada.
  
Aquesta resolució esgota la via administrativa i en la seua contra, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es pot interposar potestativament un recurs de reposició davant el mateix òrgan que l'ha dictat, en el termini d'un mes, comptador des de la recepció de la resolució, o bé es pot interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de la notificació, sense perjudici, si escau, del recurs extraordinari de revisió
Diari Oficial de la Generalitat Valenciana


Sumari del DOGV 4041, del 12-07-2001 (2001/6822)

RESOLUCIÓ de 4 de juliol de 2001, del director general de l'Institut Valencià de la Joventut, per la qual se amplia el termini per a la presentació de sol·licitud de plaça a les residències juvenils de la Generalitat Valenciana per al curs 2001/2002.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6822


Data del document
:   04-07-2001

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * estudiant
    * suport econòmic
    * jove

RESOLUCIÓ de 4 de juliol de 2001, del director general de l'Institut Valencià de la Joventut, per la qual se amplia el termini per a la presentació de sol·licitud de plaça a les residències juvenils de la Generalitat Valenciana per al curs 2001/2002. [2001/X6822]
  
Per Resolució de 7 de maig de 2001, DOGV de 27 de juny de 2001 núm. 4.030, es van convocar places a les residències juvenils de la Generalitat Valenciana per al curs 2001/2002.
  
En la base quarta punt 3 de l'annex I de la dita resolució s'estableix que el termini per a la presentació de sol·licituds finalitzarà el 13 de juliol de 2001.
  
En virtut de les facultats que em confereix la Llei 4/1989, de 26 de juny, de la Generalitat Valenciana, sobre l'Institut Valencià de la Joventut, resolc:
  
Ampliar el termini de presentació de sol·licitud de plaça a les residències juvenils de la Generalitat Valenciana per al curs 2001/2002, que estableix en el punt 3 de la base quarta de l'annex I de la Resolució de 7 de maig de 2001, que finalitzarà el 20 de juliol de 2001.
Diari Oficial de la Generalitat Valenciana


Sumari del DOGV 4135, del 26-11-2001 (2001/11135)

Notificació al senyor Santiago Murcia Pamies. Acord d'iniciació número I-2000/0420.
-----------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11096


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Santiago Murcia Pamies. Acord d'iniciació número I-2000/0420. [2001/A11037]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present edicte es notifica a l'interessat la proposta de resolució de l'acord d'iniciació I-2000/0420, que ha sigut tramitat pel Servei d'Espectacles de la Conselleria de Justícia i Administracions Públiques.
  
1. Proposta de resolució I-2000/0420, de 2 d'octubre de 2001, formulada per la instructora de l'expedient sancionador, per la qual es proposa sancionar el senyor Santiago Murcia Pamies, amb últim domicili conegut al carrer Caballero de Rodas, 161, de Torrevieja, amb una multa de 125.000 pessetes (751,27 euros), ja que el dia 11 de novembre de 2000, a les 03.30 hores, es va realitzar inspecció a l'establiment denominat Pub Sirena, situat al carrer Bergantín, cantó al carrer Pedro Lorca, de Torrevieja, el titular del qual és el senyor Santiago Murcia Pamies, domiciliat al carrer Caballero de Rodas, 161, de Torrevieja, i es va verificar que mancava dels preceptius fulls de reclamacions, per infracció administrativa tipificada en l'article 22.a de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives (DOGV núm. 1492, de 26 de febrer de 1991).
  
El que es posa en coneixement de l'interessat referit, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que, se li concedix un termini de 15 dies, comptats a partir de l'endemà a la notificació de la present proposta, perquè formule les al·legacions i presente els documents i informacions que estime pertinents.
  
I perquè servisca de notificació a l'interessat mencionat, s'expedix el present edicte.
Diari Oficial de la Generalitat Valenciana


Sumari del DOGV 4061, del 09-08-2001 (2001/8019)

Procediment abreujat número 63/2000.
------------------------------------

### Dades del document

Número de DOGV
:   4061

Data del DOGV
:   09-08-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/8019


Organisme emissor
:   Jutjat Penal Número 2 d'Eivissa

Tipus de document
:   Anunci

Procediment abreujat número 63/2000. [2001/S8019]
  
Martina Rodríguez Caritg, magistrada jutgessa del Jutjat Penal número 2 d'Eivissa, fa saber:
  
Que en el procediment abreujat número 63/2000, seguit en aquest Jutjat i procedent del Jutjat d'Instrucció número 6 d'Eivissa, en virtut de denúncia presentada per Eduard Safar per un delicte de coaccions continuat, s'ha dictat resolució per la qual s'acorda citar a Eduard Safar, perquè en el termini de 10 dies comparega en el procediment assistit d'advocat i procurador a fi de sostenir l'acusació, amb l'advertència que de no fer-ho se'l tindrà per desistit. Aquest edicte val de citació en forma.
Diari Oficial de la Generalitat Valenciana


Sumari del DOGV 4082, del 10-09-2001 (2001/8543)

Informació pública del nomenament com a funcionari de carrera, auxiliar administratiu.
--------------------------------------------------------------------------------------

### Dades del document

Número de DOGV
:   4082

Data del DOGV
:   10-09-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/8543


Organisme emissor
:   Ajuntament de Muro de Alcoy

Tipus de document
:   Anunci

Informació pública del nomenament com a funcionari de carrera, auxiliar administratiu. [2001/M8543]
  
Per Resolució de l'Alcaldia de data 14 d'agost de 2001, de conformitat amb la proposta del tribunal qualificador del concurs oposició convocat per a proveir una plaça d'auxiliar administratiu, en la plantilla de funcionaris de l'ajuntament, ha sigut nomenat funcionari de carrera, auxiliar administratiu, d'aquest ajuntament, el senyor Marcos Vilaplana Calbo, amb document nacional d'identitat número 52420307-F.
  
Cosa que es fa pública en compliment de l'article 25 del Reial Decret 364/1995, de 10 de març, i el Decret 33/1999, de 9 de març, de la Generalitat Valenciana.